Diari Oficial de la Generalitat Valenciana


Sumari del DOGV 7666, del 26-11-2015 (2015/9142)

Notificació de la sentència dictada en el judici verbal número 1780/2008.
-------------------------------------------------------------------------

### Dades del document

Número de DOGV
:   7666

Data del DOGV
:   26-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9142


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1780/2008.  
 [2015/9142]  
Procediment: judici verbal 1780/2008.  
Demandant: Comunitat de Propietaris de l'Edifici Sagunto.  
Procuradora: Amelia Beltrán Ferrer.  
Demandats: Ángel Castro Santano i Gregoria González Villar.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 458/2010  
Torrevieja, 21 d'octubre de 2010  
Rafael Ruiz Giménez, magistrat jutge titular del Jutjat de Primera Instància número 3 de Torrevieja, he vist les presents actuacions, seguides en aquest jutjat amb el número 1780/2008, a instàncies de la Comunitat de Propietaris Edifici Sagunto, representada per la procuradora dels tribunals Amelia Beltrán Ferrer i assistida del lletrat el senyor García Olea, contra Ángel Castro Santano i Gregoria González Villar, en situació de rebel·lia processal, sobre la reclamació d'una quantitat per falta de pagament de quotes de comunitat.  
Dispositiva  
Estime parcialment la demanda interposada per la Comunitat de Propietaris Edifici Sagunto, representada per la procuradora dels tribunals Amelia Beltrán Ferrer i assistida del lletrat el senyor García Olea, contra Ángel Castro Santano i Gregoria González Villar, en situació de rebel·lia processal, i condemne la part demandada al pagament de mil quaranta euros (1.040 ?), així com a l'abonament dels interessos legals de conformitat amb el fonament de dret quart; sense condemna a costes.  
  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació per a davant l'Audiència Provincial d'Alacant, que es prepararà per escrit davant d'aquest jutjat en el termini de cinc dies, esmentant la resolució impugnada i la voluntat de recórrer amb la indicació dels pronunciaments que s'impugnen; i s'hi ha d'adjuntar, per a admetre'l, el justificant documental d'haver consignat la quantitat de 50 euros en el Banesto, en el compte de consignacions i dipòsits d'aquest jutjat, en el número corresponent a aquest procediment (DA 15a LOPJ, afegida per la LO 1/2009, de 3 de novembre).  
Aquesta és la meua sentència, que es portarà en original al llibre corresponent amb un testimoniatge literal en les actuacions, que pronuncie, mane i firme, Rafael Ruiz Giménez, magistrat jutge titular del Jutjat de Primera Instància número 3 de Torrevieja i partit.  
Publicació. La sentència anterior l'ha llegida i publicada el magistrat jutge que la va dictar mentre celebrava audiència pública el dia de la data, de la qual cosa jo, la secretària judicial, done fe».  
Atés que es desconeix el domicili o la residència actuals d'Ángel Castro Santano i Gregoria González Villar, en qualitat de demandat i demandada, per la resolució recaiguda en el procediment a què es fa referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 25 de gener de 2013.- La secretària judicial: María Amparo Marco Martínez-Arenas.